da da sv en pl da lt da da nb tr da da fr da en sv da en ro en ru da da en en da en da da da da en da en en da da da da en da da da da en da da en da da en da sv da da da de da sv ar
Sådan virker de - SKINBJERG VARMETEKNIK
kan bruges til boligopvarmning og til opvarmning af brugsvand.
kan bruges i forbindelse med varmegenvinding fra ventilationsluft, stalde og forskellige industrielle processer.
henter energien fra udeluften, jorden, grundvandet, overfladevand og stald.
kan give boligen et bedre indeklima. En brugsvandsvarmepumpe kan via ventilation være med til at give boligen et bedre indeklima og samtidig udnytte husets varme inden den gamle luft smides ud.
Varmepumpeanlæg som henter energien fra slanger i jorden har den højeste effektivitet af alle varmepumpeanlæg.
Et varmepumpeanlæg kan hente energi fra jorden hele året rundt.
Effektfaktoren kan være op til 5 gange den energi der tilføres.
Jordvarmeanlæg er en af de billigste opvarmningsmetoder der findes.
Anlægget kan installeres både i nye og gamle huse
I løbet af sommeren tilføres det øvre jordlag store energi-mængder fra solen. Da denne energi lagres i jorden ved forholdsvis lave temperaturer 8 til 10 °C, forsvinder den ikke igen i løbet af vinteren. Det øvre jordlag indeholder derfor et stort lager af akkumuleret solenergi, som automatisk genopfyldes hver sommer. Energien kan, ved hjælp af et slangesystem i jorden og en varmepumpe, udtrækkes af jorden hele året og hermed anvendes til varmt vand og opvarmning af boligen.
Varmepumpen tilsluttes et varmeoptagersystem (lavt temperaturniveau), som består af nedgravede plastrør i ca. l meters dybde. Afhængigt af husets størrelse og isolerings-grad nedgraves typisk  200 til 600 meter slange.
Slangerne kan være opdelt i flere  kredsløb, hvor hver enkelt slangeende tilsluttes et fordelerrør, som forbindes til varmepumpen. Når varmepumpen er i drift, cirkuleres en afkølet væske (vand tilsat frostvæske) gennem slangerne. Herved opvarmes væsken af varmen i jorden, og varmepumpen transporterer den genvundne solenergi til husets centralvarmeanlæg.
Sammenlignet med andre alternative energiformer, som eksempelvis direkte solvarme og vindenergi, har et jordvarmeanlæg den fordel, at det, uanset temperatur, sol og vind, kan levere alternativ energi i ubegrænsede mængder, når behovet er der.
Alle varmepumper med en kølemiddels fyldning over 1 kg skal ifølge lovgivningen have udført et årligt eftersyn (Se arbejdstilsynet – pkt. 5.1).
Vi anbefaler her at du bestiller et årligt service eftersyn hos os. Ud over det lovpligtige eftersyn kontrollerer vi nemlig også vigtige justeringer m.v..
Et korrekt justeret anlæg udnytter energien mest effektivt og bruger mindre strøm. Det er en forudsætning for en god investering, at anlægget kører optimalt og at det derved har de bedste betingelser for at køre i mange år.
Kontakt os og bestil et service abonnement